toki Losupan (toki Losupan: la.lojban.) anu toki Popasu (toki Popasu: jbobau) li toki sin pali pi nasin sona pi lon ijo. jan li pali e ona tan ni: pali ken Sapi-Wa la, jan li toki kepeken toki pi nasin sona la, lawa ona li kepeken nasin sona kin.
toki Losupan la, toki ale li jo e kon wan taso. toki ante la, toki li ken jo e kon tu: mi pana e tomo tawa sina la, ona li ken tomo tawa, li ken tomo taso.
ona li sama toki pona la, toki ni li jo e nimi pi mute lili (lon poka pi mute 1400). ona li ken wan e nimi mute tawa nimi sin.
nimi Lojban li kama tan nimi logji (nasin sona pi lon ijo), tan nimi bangu (toki).
nimi Jbobau li tan nimi lojbo (nasin Losupan), tan nimi bangu (toki).
tenpo sike nanpa 1955, toki Lokulan (Loglan) li lon. jan li wile ante e ijo ona. taso jan lawa ona li wile ala e ni, li kepeken lawa pi ijo sona tawa ni. ni la, kulupu jan li ante e nimi ale pi toki Lokulan, li pali e toki Losupan e kulupu pi toki sona (toki Inli: Logical Language Group) lon tenpo sike nanpa 1987.
toki Popasu li jo e kalama ni pi uta pini:
toki Popasu li jo e kalama ni pi uta open:
nasin ni la jan li sitelen e toki Losupan kepeken sitelen Lasina:
coi: toki!
xu do se tokpona?: sina ken ala ken toki e toki pona?
mi na jimpe: mi sona ala.
ma jdima: mani seme?